
				Des de fa segles, mariners i pescadors asseguren que han vist una cosa impossible: éssers amb cua de peix i ulls que brillen sota l’aigua. Hi ha qui diu que només era el sol jugant amb les ones.

				A l’Institut no en tenim cap dubte: les sirenes existeixen i s’amaguen molt bé. 

				A vegades és difícil veure una sirena, però sovint deixa algun senyal petit perquè sapiguem que va ser allà: una marca a la sorra, una alga trenada, un xiuxiueig d’ona…

				Si en girar el full sents que l’aire fa olor de sal, respira lentament. Ets més a prop del que creus de trobar-te una sirena.

			

		

		
			
				L’Institut Oceanogràfic de Criatures Improbables

			

		

		
			
				Professora Ofèlia Plàncton

				Directora d’Estudis Subaquàtics

				i Éssers Difícils de Veure

			

		

		
			
				Aquest llibre secret reuneix pistes de les nostres científiques i exploradores: 

				Escates que semblen lluentons. 

				Escuma que dibuixa cercles perfectes.

				Petxines ordenades com si fossin un missatge.

				Cançons suaus que només se senten quan el mar resta callat.

				Què és l’Institut?

				És un lloc secret on guardem pistes de criatures aquàtiques que gairebé ningú no creu que existeixen. Som exploradores i científiques del mar: observem, dibuixem i apuntem senyals. 

				És una criatura meitat humana, meitat aquàtica. Viu a prop de l’aigua: en mars, rius, llacs i llocs tan petits que gairebé ningú no s’adona que hi viu. De cintura cap amunt, s’assembla a una persona; de cintura cap avall, a un peix… més o menys.

			

		

		
			
				Pell canviant

				Pot ser clara o fosca, amb pigues, brillantors o tons de mil colors. 

			

		

		
			
				Aleta poderosa 

				És el seu motor: li permet nedar, frenar… i a vegades saltar!

			

		

		
			
				Nom comú: sirena (sirenes i tritons, però fem servir el terme «sirenes» per abreujar). 

				Nom científic: Homo marinus sirenensis. 

				Hàbitat: qualsevol lloc amb aigua, mars, rius, llacs i racons poc visitats. 

				Mida: des de pocs mil·límetres a més de 2 metres de llargada, incloent-hi la cua. 

				Comentaris: espècie poc fotografiada, molt esmunyedissa. 

			

		

		
			
				Com es pot reconèixer una sirena (sense confondre-la)

				 Té la cua escatosa, flexible i brillant.

				 El seu moviment és ondulant, elegant i silenciós.

				 Apareix sobtadament a prop de roques, coralls o vaixells enfonsats i desapareix encara més ràpidament quan algú treu una càmera. 

			

		

		
			
				Què és una sirena?

